དབང་པོ་རབ་ཀྱིས་ལྷའི་དེ་ཁོ་ན་ཉིད་དག་པ་ཆོས་ཀྱི་སྐུའི་ངོ་བོར་གདོད་
ནས་རང་བཞིན་འགྱུར་མེད་ཀྱི་ཚུལ་དུ་བསལ་བཞག་མེད་པར་རྟོགས་ཏེ།
བསྐྱེད་རྫོགས་ཟུང་འཇུག་ཉམས་སུ་ལེན་པས་ན། དཔལ་ར་ལིའི་རྒྱུད་ལས་
ཀྱང་། སྟོང་དང་མི་སྟོང་ལས་འདས་པ། དེས་ནི་བདུད་དང་ཉོན་མོངས་
ཚོགས། འཇོམས་མཛད་བདེ་བར་གཤེགས་པར་འཆར། ཞེས་གསུང་པ་
ཡིན་ནོ། དབང་པོ་འབྲིང་ནི་ལྷ་སྐུ་སྒོམ་པ་བསྐྱེད་རིམ། དེ་ལ་རང་བཞིན་
མེད་པ་རྫོགས་རིམ། དེ་ལྟར་སྣང་ལ་རང་བཞིན་མེད་པར་སྒྱུ་མ་ལྟ་བུའི་
ཏིང་ངེ་འཛིན་དུ་གོམས་པར་བྱེད་པོའོ། དབང་པོ་ཐ་མས་ནི། ཕྱི་སྣོད་ནང་
བཅུད་བློ་ཡི་དམིགས་པས་བསྡུས་ཏེ། བདག་ཡི་དམ་གྱི་ངོ་བོར་བསྲེས་
ན་ཡི་དམ་ཉིད་ཀྱང་གཙོ་འཁོར་ཐམས་ཅད་རིམ་གྱིས་བསྡུས་ཏེ། ཐུགས་
ཀའི་ཕྱག་མཚན་ལ་འདུས་པ་དང་། ཕྱག་མཚན་རྡོ་རྗེ་སེམས་དཔའ་དེ་
ཡང་ཞལ་ཀྱུ་ནས་ཐིག་ལེའི་བར་དུ་བསྡུས་ཏེ། ཐིག་ལེ་དེ་ཉིད་ཀྱང་ནམ་
མཁའ་ལ་༄༅། སྤྲིན་དེངས་པ་ལྟ་བུར་དམིགས་པར་མི་བྱེད་ཅིང་།
དངོས་པོའི་དམིགས་པ་ནི་གཏོང་ཞིང་། དངོས་པོ་མེད་པ་དང་། སྐྱེ་བ་མེད་
པར་དམིགས་ཤིང་སྒོམ་པ་ནི། དབང་པོ་ཐ་མའི་རྫོགས་པའི་རིམ་པ་སྟེ།
སྤྱི་ཡི་དོན་ཙམ་དུ་བསྟན་པའོ། ཁྱད་པར་དུ་དཔལ་ལྡན་ནཱ་རོ་པ་ཆེན་པོའི་
ཆོས་དྲུག་སྙིང་པོར་གྱུར་པ་ནི། རྗེ་རིན་པོ་ཆེས་དེའི་བཅུད་དང་གནད་གྱུར་
པ་རྣམས་ལ། ཉིན་ཞག་ཕྲུགས་རེ་ཙམ་གནད་དུ་བསྣུན་ན་ཡང་རྡོ་རྗེ་འཆང་
གི་ཡེ་ཤེས་སེམས་ལ་མངོན་དུ་འགྱུར་ཞིང་། རྟོགས་པ་ཅི་བཞིན་དུ་ཡོད་པ་
རྣམས་ལ་དེ་ཉིད་བསྟན་པ་དང་། རྒྱ་ཆེ་བ་དང་ཉམས་ཀྱི་དྲི་མ་རྣམས་དག་
པ་དང་།